**Előterjesztés**

**a Szenátus részére**

**Helyszíne: Budapest, Rektori Tanácsterem**

**Ideje: 2017. december 12. 14:30**

**13. Napirendi pont: Idegen nyelvű képzés hallgatói részére adható elismerés**

**Mellékletek:**

**Készítette: Dr. Bartha Tibor**

**Látta:**

1. **Előzmények**

Az Oktatási Bizottság 2017. december 5-i ülésén támogatta, hogy a külföldi hallgatók az évi két diplomaosztón – kiemelkedő tanulmányi eredményeik illetve a közösség érdekében végzett munka jutalmául – elismerést kaphassanak.

1. **Előterjesztés**

Fentiek alapján kérem a Szenátust, hogy hagyja jóvá a három legjobb tanulmányi eredményt elérő külföldi hallgató jutalmazását, illetve – ha van ilyen személy az adott évfolyamban – a kimagasló közösségi munka elismerését.

Az értékelés módja:

Egy adott végzős évfolyam 11. félév kezdetéig elért kumulált átlaga alapján (ebbe minden, az 1-10 félév során elért eredmény beleszámít) rangsorolnánk a hallgatókat.

A díjat részben a reguláris, részben a keresztféléves diplomaosztón kapnák meg, attól függően, hogy a díjazottak hol végeznek.

A legjobb eredményt elérő hallgatók díjazásához a hallgatók kiválasztásáról (és előtte az átlag kiszámolásáról) illetve a kimagasló közösségi munkáért adandó oklevélről a nemzetközi rektorhelyettes és munkatársai munkaértekezletet hívnak össze, ahol a fentiekről döntenek.

A kimagasló közösségi munkáért adandó oklevél nem ítélendő oda, ha arra érdemes hallgató nem találtatott az adott évfolyamban.

Az okleveleken szereplő cím:

’2018-ban (ill. a megfelelő évben) végzettek közül a legjobb tanulmányi eredményt elérő hallgató’

’Kimagasló közösségi munkáért ’ cím

Az angol nyelvű oklevelet díszkötésben adnák oda a diplomaosztón az arra érdemes hallgatóknak.

Pénzjutalommal nem jár.

.

1. **Határozat tervezet**

**……./2017/2018. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2017. december 7.**

 **Dr. Sótonyi Péter**